Mashina bozorida to‘pponchadan o‘q uzgan shaxs qo‘lga olindi

Yakshanba kuni Toshkentning Sergeli tumanida mahalliy avtobozorda to‘pponchadan havoga o‘q uzgan erkak qo‘lga olindi. Bu haqda poytaxt
IIBB matbuot xizmati xabar qildi.
Sergeli IIB faoliyatini muvofiqlashtirish boshqarmasiga taxminan
12:00 da qo‘lida bozorda to‘pponchasi bo‘lgan erkak yurgani haqidagi xabar kelib tushadi.
Yetib kelgan IIBB va Milliy gvardiya xodimlari Yunusobod
tumanida yashovchi 39 yoshli N.A.ni qo‘lga oldi. Uning qo‘lidagi Makarov pnevmatik
to‘pponcha va kukri pichog‘i olib qo‘yildi.
Tuman IIBga olib kelingan shaxs bozorga qarindoshlariga tegishli
bo‘lgan Matiz va Epica mashinalarini sotish uchun
kelganini ma’lum qildi. U faqat havoga o‘q uzgani va kimgadir zarar yetkazish
maqsadi yo‘qligini aytdi. Hodisa natijasida hech kim zarar ko‘rmadi.
Ma’lum bo‘lishicha, erkak psixonevrologik dispanserda hisobda
turadi. U davolash muassasasiga joylashtirilgan.